Atlantyske Oseaan

De Atlantyske Oseaan is in wrâldsee, dy't ynleit tusken de Jeropa en Afrika yn it easten en Amearika yn it westen. Yn it noarden wurdt de Atlantyske Oseaan begrinzge troch de Noardlike Iissee, yn it suden troch de Súdlike Oseaan.

De Atlantyske Oseaan is op de Stille Oseaan nei de grutste see op Ierde, en hy is likernôch in fiifde fan it gebiet fan de Ierde grut.

 Untstean 
Nei alle gedachten is de Atlantyske Oseaan earst 150 miljoen jier lyn ûntstien, doe't ferskate parten fan Pangea al wer útelkoar dreaunen. Mooglik is de skuor tusken Amearika en Jeropa/Afrika it gefolch fan it ûntstean fan de Hekla. Ut dy skuor komt de Midatlantyske Rich omheech, ûntstien út omheechkommend magma. De magma komt hieltyd noch omheech, wat betsjut dat de wrâlddielen om de oseaan hinne hieltyd noch fierder útelkoar skood wurde, en dat de Midatlantyske Rich hieltyd noch waakst. Dêr't de rich boppe wetter útkomt, foarmet dy de Midatlantyske eilannen.

Lannen en territoaria oan de Atlantyske Oseaan en syn râneseeën
Jeropa

Aazje

Afrika

Noard-Amearika

Súd-Amearika

 Eilannen 
Yn de Atlantyske Oseaan lizze in tal fan eilannen en eilannegroepen:
 De Britske Eilannen
 Rockall
 De Fiere Eilannen
 Yslân
 De Azoaren
 Madeara
 De Kanaryske Eilannen
 De Kaapverdyske Eilannen
 Sint-Helena
 Tristan da Cunha
 De Falklâneilannen
 Súd Georgje
 De Antillen
 De Bahama's
 Bermuda

 Ferskaat 
De Atlantyske Oseaan wurdt ek wol -koartswillich- oantsjut mei Grutte Dobbe. 'Oer de grutte dobbe stekke' betsjut: 'nei Amearika ferfarre'.


Kategory:Oseaan
Kategory:See yn Afrika
Kategory:See yn Jeropa
Kategory:See yn Noard-Amearika
Kategory:See yn Súd-Amearika